Diari Oficial de la Generalitat Valenciana


Sumari del DOGV 3425, del 02-02-1999 (1999/771)

ACORD de 26 de gener de 1999, del Govern Valencià, constituït en Junta General d'Accionistes, amb caràcter d'universal, de la mercantil Ciutat de les Arts i de les Ciències, SA, pel qual se substitueix un membre del consell d'administració d'aquesta societat.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3425

Data del DOGV
:   02-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/771


Organisme emissor
:   Ciutat de les Arts i de les Ciències, SAU

Tipus de document
:   Acord

ACORD de 26 de gener de 1999, del Govern Valencià, constituït en Junta General d'Accionistes, amb caràcter d'universal, de la mercantil Ciutat de les Arts i de les Ciències, SA, pel qual se substitueix un membre del consell d'administració d'aquesta societat. [1999/X771]
  
El Govern Valencià, en la reunió del dia 26 de gener de 1999, adoptà l'acord següent:
  
El Govern Valencià, reunit a València el dia 26 de gener de 1999, com a Junta General d'Accionistes, amb caràcter d'universal, de la mercantil Ciutat de les Arts i de les Ciències, SA, accepta els següents punts de l'ordre del dia de la reunió:
  
1r. Cessament, a petició pròpia, d'un membre del consell d'administració.
  
2n. Nomenament d'un membre del consell d'administració.
  
3r. Autorització al president del consell d'administració per a realitzar els actes necessaris per a l'execució d'allò que s'acorde en aquesta reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.
  
4t. Autorització al secretari del consell d'administració de la societat Ciutat de les Arts i de les Ciències, SA, per a certificar el contingut de l'acta d'aquesta Junta Universal d'Accionistes i els acords que s'hi prenguen.
  
S'hi troben presents tots els socis de la societat, ja que, en tractar-se d'una empresa pública de la Generalitat Valenciana, aquesta és el seu soci únic.
  
Després de l'oportuna deliberació i no havent-hi intervencions la constància de les quals se sol·licite, el Govern Valencià, en qualitat de Junta General d'Accionistes, amb caràcter d'universal, per unanimitat
  
ACORDA
  
Primer
  
El cessament, a petició pròpia, per passar a ocupar la direcció de TVV, SA, com a membre del consell d'administració de l'empresa pública Ciutat de les Arts i de les Ciències, SA, de la senyora Genoveva Reig Ribelles.
  
Segon
  
Nomenar com a membre del consell d'administració la senyora María Pilar García-Argüelles Navarro.
  
En l'actualitat el nombre de membres del Consell d'Administració és de tretze dels catorze que preveuen els estatuts de la societat.
  
Tercer
  
Autoritzar el president del consell d'administració per a realitzar tots els actes que siguen necessaris per a l'execució del que s'ha acordat en aquesta reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.
  
Quart
  
Autoritzar el secretari del consell d'administració per a certificar el contingut de l'acta d'aquesta Junta Universal d'Accionistes i dels acords que s'hi han pres.
  
Acords aquests que es transcriuen literalment.
  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta General d'Accionistes, amb caràcter d'universal, de la mercantil Ciutat de les Arts i de les Ciències, SA.
  
València, 26 de gener de 1999
  
El conseller secretari del Govern Valencià,